stanford-oval/wikipedia huggingface dataset:
Araucaria mirabilis
Levinneisyys, löydöt ja fossiiliaineisto

Araucaria mirabilis eli Etelä-Amerikassa keskijurakaudella noin 160–170 miljoonaa vuotta sitten. Lajin fossiilisia jäänteitä on löydetty Argentiinan Santa Cruzin maakunnan La Matilden muodostumasta usealta eri löytöpaikalta. Tunnettu löytöpaikka on Cerro Cuadradon tulivuoren lähellä sijaitseva kivettynyt metsä. Toinen löytöpaikka sijaitsee edellisestä itään Cerro Madre y Higan tulivuoren lähellä, ja kolmas paikka sijaitsee näistä lounaaseen Cerro Alton tulivuoren lähellä. Alue suojeltiin kansallismonumenttina vuonna 1954, ja vuonna 2012 alueesta tehtiin Bosques Petrificados de Jaramillon kansallispuisto.
Lajin fossiiliaineisto koostuu enimmäkseen kokonaisista kävyistä, jotka ovat säilyneet silisifikoituneina kivettyminä. Joidenkin käpyjen sisällä on säilynyt kehittyneitä siemeniä. Fossiiliesiintymistä tunnetaan lisäksi runkoja, kantoja ja haaroja, joita on usein ollut hankalaa varmuudella yhdistää lajiin, sillä samoissa esiintymissä on muidenkin havupuiden käpyjä. Fossiilit ovat syntyneet muinaisessa tulivuorenpurkauksessa metsän peittyessä vulkaaniseen tuhkaan. Joissakin kivettymissä kasvisolukon alkuperäinen rakenne on säilynyt niin hyvin, että fossiileista on edelleen erotettavissa hyvinkin pieniä rakenteellisia piirteitä, kuten siementen alkioiden sirkkalehdet.
Elinympäristö ja ekologia

Lajin Araucaria mirabilis on tulkittu olleen lämpimän ja kausittain kuivan ilmaston puu. Alueen kesät olivat kuivia ja aurinkoisia sekä talvet sateisia. Tämäntyyppisten araukarioiden on esitetty muodostaneen metsän ylimmän kerroksen, jonka alapuolella kasvoi matalampia heimoon Cheirolepidiaceae luokiteltuja suvun Pararaucaria havupuita sekä näitäkin pienempiä käpypalmuja (Cycadales) ja saniaisia.
Cerro Cuadradon kivettynyt metsä sijaitsee Santa Cruzin maakunnassa Argentiinan Patagonian alueella.
Asti (viini)

Astilainen viinitarha.
Asti-viinit ovat italialaisia viinejä, joita tuotetaan Astin seudulla Piemontessa Luoteis-Italiassa. Viinit ovat DOCG-laatuluokiteltuja valko-, kuohu- tai jälkiruokaviinejä, jotka valmistetaan vaaleasta Moscato-rypäleestä. Asti DOCG -viinejä tuotetaan noin 100 neliökilometrin alueella vuosittain noin 60 miljoonaa litraa (vuonna 2016).
Asti-viinit

Asti-viinit ovat suurimmalta osin (64 %) kuohuviinejä (Asti Spumante). Valkoviinejä (Moscato d’Asti) on noin kolmannes tuotantomäärästä. Jälkiruokaviinin (Vendemmia Tardiva) tuotanto on vähäistä.
Aiheesta muualla

Kuvia tai muita tiedostoja aiheesta Asti (viini) Wikimedia Commonsissa
Borgströmin tupakkatehdas

Tupakkatehtaan rakennuksia Meritullinkadulta nähtyinä.
Tehtaan päätyä Meritullintorille; julkisivussa on säilynyt tehtaan tunnus, apilanlehti.
Borgströmin tupakkatehdas oli Helsingin Kruununhaassa Meritullinkatu 1:ssä vuodesta 1839 sijainnut tupakkatehdas, jonka perusti kauppaneuvos Henrik Borgström vanhempi vuonna 1834. Tehdas lopetti toimintansa 1928.
Vuonna 1857 valmistui tehtaan kaksikerroksinen kivirakennus, jota myöhemmin korotettiin ja laajennettiin lisärakennuksilla vuosina 1865, 1873 ja 1888. 
Tehtaan omisti Henrik Borgströmin jälkeen hänen poikansa kauppaneuvos Johan Leonard Borgström ja vuodesta 1903 tämän poika Arthur Travers-Borgström. Tehdas toimi vuodesta 1904 osakeyhtiönä nimellä H. Borgström J:r Tobaksfabrik Ab ja se oli 1900-luvun alussa Helsingin suurin tupakkatehdas, jossa oli vuonna 1913 700 työntekijää vuosituotannon arvon ollessa 4 miljoonaa markkaa. Tehtaan savukemerkkejä olivat muun muassa Kaukasiska, Kalif, Prima, Odessa ja Tilaus sekä sikarimerkeistä tunnetuin Fennia. Tehdas valmisti myös piipputupakkaa.  Tehdasta laajennettiin Meritullintorin varteen vuonna 1904 valmistuneella viisikerroksisella tehdasrakennuksella, jonka suunnitteli Waldemar Aspelin.
Suomen sisällissodan aikana Helsingin valtauksen yhteydessä huhtikuussa 1918 tupakkatehtaan päätyrakennus ja tehtaan eteläpuolella sijaitseva Helsingin päävartion sellisiipirakennus saivat vaurioita saksalaisen laivasto-osaston tykistötulessa.
Yhtiön osakkeet siirtyivät 1919 Strengbergin tupakkatehtaan omistaneelle Ab Ph. U. Strengberg & C:o Oy:lle. Borgströmin tupakkatehtaan toiminta päättyi elokuussa 1928 ja yhtiö sulautettiin Strengbergiin 1929. Meritullinkadun kiinteistö jäi Strengbergiin omistukseen ja vuosina 1946–1966 kiinteistön omisti Oy Armiro Ab, jolle Strengbergin kiinteä omaisuus myytiin 1946. Vuonna 1966 Armiron omistamat kiinteistöt myytiin Gilbert von Rettigille (1928–1994).
Aiheesta muualla

Kuvia tai muita tiedostoja aiheesta Borgströmin tupakkatehdas Wikimedia Commonsissa
Anna-Mari Peltonen

Anna-Mari Peltonen (ent. Murdvee, s. 1980) on suomalainen pianisti. Hän toimii pianistina Elokuu Ensemble -yhtyeessä ja Helsingin ammattikorkeakoulun kamarimusiikin ohjaajana.
Opinnot

Peltonen aloitti pianonsoiton opinnot Etelä-Pohjanmaan musiikkiopistossa Seinäjoella äitinsä Raili Peltosen sekä Ritva-Liisa Nummisen ja Carlos Turriagon johdolla. Vuonna 2005 hän valmistui pianopedagogiksi opiskeltuaan Turun ja Helsingin ammattikorkeakouluissa Antti Hotin ja Valeria Resjanin oppilaana. Hän täydensi opintojaan Prahan taideakatemiassa Peter Toperczerin ja Boris Krajnyn luokalla ja sen jälkeen muun muassa Eero Heinosen, Nina Svetlanovan, Lauri Väinmaan, Liisa Pohjolan, Teppo Koiviston ja José Riberan mestarikursseilla.
Muuta

Peltonen sijoittui sellistiveljensä Samuli Peltosen kanssa toiseksi vuonna 2004 Jyväskylän ensimmäisissä Baltian- ja Pohjoismaiden välisissä kamarimusiikkikilpailuissa. Hän on esiintynyt sekä soolopianistina että kamarimuusikkona Suomessa, Espanjassa, Virossa, Islannissa, Itävallassa, Tšekin tasavallassa ja Färsaarilla.
Peltonen esiintyy kamarimuusikkona muun muassa Elokuu Ensemblessa sekä sellisti Samuli Peltosen ja pianisti Kati Arikosken kanssa.
Anna-Mari Peltonen on toiminut muun muassa opettajana Helsingin ammattikorkeakoulussa (2005-2010) sekä Etelä-Pohjanmaan Opiston jousiorkesterileirin johtajana ja suunnittelijana Ilmajoella vuodesta 2009 lähtien. Peltonen toimii nyt pianonsoiton opettajana Porvoonseudun musiikkiopistossa.
Peltonen oli vuodesta 2005 vuoteen 2015 naimisissa suomenvirolaisen kapellimestari Mikk Murdveen kanssa.
Blind Guardianin diskografia

| 0 | 1 | 2 |
| --- | --- | --- |
 Blind Guardian Malmössä vuonna 2006.
Julkaisut
| ↙Studioalbumit | 12 |  |
| ↙Livealbumit | 4 |  |
| ↙Kokoelmat | 3 |  |
| ↙Singlet | 15 |  |
| ↙Musiikkivideot | 22 |  |
| ↙DVD:t | 1 |  |
Tämä on Blind Guardianin diskografia.
Diskografia > Studioalbumit

Battalions of Fear (1988)
Follow the Blind (1989)
Tales from the Twilight World (1990)
Somewhere Far Beyond (1992)
Imaginations from the Other Side (1995)
Nightfall in Middle-Earth (1998)
A Night at the Opera (2002)
A Twist in the Myth (2006)
At the Edge of Time (2010)
Beyond the Red Mirror (2015)
Twilight Orchestra: Legacy of the Dark Lands (2019)
The God Machine (2022)
Diskografia > Livealbumit

Tokyo Tales (1993)
Live (2003)
Live Beyond the Spheres (2017)
Imaginations from the Other Side Live (2020)
Diskografia > Kokoelmat

The Forgotten Tales (1996)
Memories of a Time to Come (2012)
A Traveler's Guide to Space and Time (2013)
Diskografia > Singlet

A Past and Future Secret (1995)
Mr. Sandman (1996)
Mirror Mirror (1998)
And Then There Was Silence (2001)
The Bard’s Song (In the Forest) (2003)
Fly (2006)
Another Stranger Me (2007)
A Voice in the Dark (2010)
Twilight of the Gods (2014)
Violent Shadows (2020)
Merry Xmas Everybody (2020)
Deliver us From Evil (2021)
Secrets Of The American Gods (2022)
Blood of the Elves (2022)
Violent Shadows (2022)
Diskografia > DVD:t

Imaginations Through the Looking Glass (2004)
Diskografia > Demot

Symphonies of Doom (1985)
Battalions of Fear (demo) (1986)
Diskografia > Musiikkivideot

Born in a Mourning Hall (1995)
Bright Eyes (1995)
Mr. Sandman (1996)
Mirror Mirror (1998)
The Bard's Song (in the Forest) (2003)
Another Stranger Me (2006)
Sacred (2008)
A Voice in the Dark (2010)
Twilight of The Gods (2014)
Children of The Smith (2016)
Point Of No Return (2019)
This Storm (2019)
War Feeds War (2019)
Merry Xmas Everybody (2020)
Secrets Of The American Gods (2022)
Life Beyond The Spheres (2022)
Deliver Us From Evil (2022)
Secrets of the American Gods (2022)
Blood of the Elves (2022)
Violent Shadows (2022)
Architects of Doom (2022)
Life Beyond The Spheres (2022)
Borgward BX7

| Borgward BX7 |
| --- | --- |

Valmistustiedot
Valmistusmaa:   Kiina
Valmistaja:  Borgward
Valmistusvuodet:  2016–
Korimalli:  5-ovinen crossover
Luokka:  J-segmentti
Muotoilija:  Einar Hareide
Teknisesti samankaltaisia:  Senova X65
Tekniset tiedot
Mitat
Pituus:  4 713 mm
Leveys:  1 911 mm
Korkeus:  1 694 mm
Borgward BX7 on Borgwardin vuodesta 2015 lähtien valmistama crossover-tyyppinen automalli. Se on autovalmistajan ensimmäinen uusi auto 55 vuoteen. BX7 esiteltiin Frankfurtin autonäyttelyssä syksyllä 2015.
BX7 takaa
Aiheesta muualla

Kuvia tai muita tiedostoja aiheesta Borgward BX7 Wikimedia Commonsissa
Atte Mustonen

Atte Mustonen
Atte Mustonen (s. 16. syyskuuta 1988 Heinola) on suomalainen autourheilija. Hän kilpaili Eurocup Formula Renault sarjassa kaudet 2005–2006. Hän ajoi myös Formula Renault NEC sarjassa kaudella 2006 sijoittuen sarjan 11:nneksi. Vuosina 2007–2008 Atte Mustonen ajoi Britannian Formula 3 -sarjassa Räikkönen Robertson Racing -tallissa, joka oli Kimi Räikkösen ja hänen managerinsa Steve Robertsonin omistama. Sarjassa hän ajoi championship-luokassa. Kauden 2007 päätteeksi hän sijoittui loppupisteissä sijalle seitsemän, kaudella 2008 hän sijoittui lopputuloksissa sijalle kahdeksan 138 pisteellä jääden voittaja Jaime Alguersuarille 103 pistettä. Vuonna 2009 Mustonen ajoi muutaman kilpailun Formula 3 Euroseries-sarjassa saavuttaen neljä pistettä.
Atte Mustonen ajoi Kartingia SM ja kansainvälisellä tasolla vuosina 2001–2004 ICA Junior, ICA ja Formula A luokissa. Kansainvälistä uraa ennen ehti hän ajaa luokissa Raket ja Mini.
Kaudella 2001 Junior A (ICA-Junior) luokassa sijoitus oli SM-2, 2002–2003 hän voitti saman luokan suomenmestaruudet niukasti sekä EM-pronssia vuonna 2003.
Kaudella 2004 hän ajoi ICA luokan SM ja kansainvälisiä kisoja ja oli vauhdillisesti maailman nopeimpia kuljettajia, mutta epäonni riivasi koko kauden. Kuitenkin elokuussa 2004 hän ajoi Formula A, Kartingin kuninkuusluokan suomenmestariksi näytöstyylimäisesti voittamalla ruudusta 26 ja olemalla muita nopeampi per ratakierros yli puoli sekuntia sekä ohittamalla kisaa johtaneen Teemu Nymanin kaksi kierrosta ennen maalia.
Lisäksi hänet valittiin samana vuonna Suomen vuoden karting-kuljettajaksi.
Aiheesta muualla

Atte Mustosen viralliset sivut
Ansermet

Ansermet on muun muassa seuraavien henkilöiden sukunimi:
Auguste Ansermet (1885–1976), sveitsiläinen insinööri
Ernest Ansermet (1883–1969), sveitsiläinen kapellimestari
Michel Ansermet (s. 1965), sveitsiläinen pistooliampuja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Atte Palokangas

| Atte Palokangas |
| --- | --- |
 Atte Palokangas Beast In Blackin kanssa Tampereella South Park -festivaalilla kesäkuussa 2018.
Henkilötiedot
Syntynyt: 29. lokakuuta 1981 (ikä 42) Nivala
Muusikko
Taiteilijanimi:  Olavi Asikainen
Soittimet:  Rummut
Yhtyeet:  Agonizer, Beast In Black, Thunderstone
Levy-yhtiöt:  Sakara Records, Spinefarm Records, Nuclear Blast
  [ Muokkaa Wikidatassa ] [ ohje ]  
Atte Palokangas (s. 29. lokakuuta 1981 Nivala) on suomalainen hard rock- / metalli-rumpali. Hänet tunnetaan parhaiten yhtyeistä Agonizer, Before the Dawn, Thunderstone ja Beast in Black. Näiden lisäksi häntä on kuultu muun muassa Tiina Sanila Bandin rumpalina. Palokankaan nimi löytyy myös useista muista projekteista aikojen saatosta, muun muassa DreamRealm, Sinity, Frustards, Wreck On ja Among the Prey.
Kesäkuussa 2011 Palokangas lähti Before the Dawnista yhtyeen vaihtaessa musiikkityylinsä aiempaa rankemmaksi.
Helmikuun alussa 2014 Thunderstone tiedotti valinneensa Palokankaan rumpalikseen. Helmikuussa 2018 hänen tiedotettiin liittyneen Beast in Black -yhtyeen rumpaliksi.
Aiheesta muualla

http://www.myspace.com/attep Atte MySpacessa
http://www.metalstorm.net/bands/bandmember.php?member_id=7570 Atte Metal Stormissa
http://www.imperiumi.net/index.php?act=interviews&id=947 Agonizerin haastattelu Imperiumi.netissä
http://rumpu.net/index.asp?sivu=haastattelut#atte (Arkistoitu – Internet Archive) Haastattelu Rumpu.netissä
http://www.youtube.com/watch?v=f5hb6EgHQGM Tiina Sanilan Uuh! -musiikkivideo Youtubessa
http://www.youtube.com/watch?v=6J8xf3nuCtw Before the Dawnin Deathstar Rising -musiikkivideo Youtubessa
Atte Palokangas Encyclopaedia Metallumissa (englanniksi)
Thunderstone
| --- | --- |
Albumit:   Thunderstone  The Burning  Tools of Destruction  Evolution 4.0  Dirt Metal  Apocalypse Again 
Singlet:   ”Virus”  ”Until We Touch the Burning Sun”  ”Tool of the Devil”  ”Forevermore” / ”Face in the Mirror”  ”10.000 Ways”  ”I, Almighty”  ”The Path”  ”Through the Pain”
Aulus

Aulus voi tarkoittaa seuraavia:
Aulus-les-Bains, kunta Ariègen departementissa Etelä-Ranskassa
Aulus, roomalainen etunimi, joka oli muun muassa seuraavilla henkilöillä:
Aulus Cornelius Celsus, kirjailija
Aulus Gabinius, sotilas ja poliitikko
Aulus Gellius, kirjailija ja latinan kieliopin tutkija
Aulus Hirtius, poliitikko ja konsuli
Aulus Hostilius Mancinus, poliitikko ja konsuli
Aulus Plautius, sotapäällikkö ja poliitikko
Aulus Vitellius Germanicus, Vitellius, Rooman lyhytaikainen keisari vuonna 69.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aulus”, voi hakea sivunnimihaulla, laajalla sivunnimihaulla tai tekstihaulla.
Anna Kivi

Anna Sofia Kivi, o. s. Nyman, kirjailijanimi Anna-täti, (18. marraskuuta 1876 Suomussalmi – 15. helmikuuta 1929 Tampere) oli suomalainen kansakoulunopettaja ja lastenkirjailija.
Papin tyttärenä syntynyt Kivi kävi Oulun suomalaista tyttökoulua, valmistui opettajaksi Jyväskylän seminaarista ja toimi kansakoulunopettajana Pudasjärvellä ja vuodesta 1899 alkaen Tampereella.
Anna Kivi oli naimisissa Rauman seminaarin mallikoulun johtaja Kustaa Kiven kanssa. Lasten- ja nuortenkirjailija Ainikki Kivi oli Anna Kiven tytär.
Teoksia

Liisan ja kissan ihmeellinen matka : kuvakirja : (Ivar Aroseniuksen aiheen mukaan), piirustanut Toivo Vikstedt; säkeen sommitellut Anna Täti.  Kirja, Helsinki 1919
Pikku väen kirja, pienokaisille iloksi kertonut ja runoillut Anna Täti.  Kirja, Helsinki 1919
Bizet’n metroasema

| Bizet |
| --- | --- |

 Brysselin metro 
Perustiedot
Metrolinjat:  5
Sijainti:  50°49′30.6″N, 004°17′52″E
Paikkakunta:  Anderlecht
Avattu:  1992
Rakenne
Tyyppi:  tunneliasema
Liukuportaita:  kyllä
Bizet on Brysselin metron asema Anderlechtin kunnassa. Sitä käyttävät linjan 5 junat. Vuonna 1992 avattu asema oli linjan läntinen pääteasema vuoteen 2003 asti.
Käännös suomeksi
Bizi

Wikisanakirjassa on tähän liittyvä sananselitys: .
Bizi tarkoittaa seuraavia asioita ja henkilöitä:
BiZi, kaupunkipyöräjärjestelmä Espanjassa
Bizi!, Ranskan Baskimaalla toimiva globalisaation vastainen kansanliike
Bizi, vuori Marokossa
Sabah Bizi (s. 1946), albanialainen jalkapalloilija
Bizi (oik. Ade Iduozee), suomalainen rap-artisti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bizi”, voi hakea sivunnimihaulla, laajalla sivunnimihaulla tai tekstihaulla.
Ansett Australia

| Ansett Australia |
| --- | --- |
 Ansett Australian Boeing 747-400
 IATA: AN  –  ICAO: AAA 
Kutsukoodi:  ANSETT
Perustettu:  17. helmikuuta 1936
Lakkautettu:  4. maaliskuuta 2002
Laivaston koko:  138
Kohteiden määrä:  88
Solmukohdat:  Melbournen lentoasema  Sydneyn kansainvälinen lentoasema
Kotipaikka:   Melbourne, Australia
Kanta-asiakasohjelma:  Global Rewards
Allianssi:  Star Alliance
Ansett Australia (IATA: AN, ICAO: AAA) oli australialainen lentoyhtiö. Vuonna 1935 perustettu oli aikanaan yksi Australian suurimmista. Parhaimmillaan sillä oli vuonna 1996 liikennettä useaan kohteeseen Australiassa ja Aasiassa. Ansett lopetti liiketoimintansa konkurssiin vuonna 2001 Air New Zealandin ostoyrityksestä huolimatta. Yhtiö kuului Star Alliance -lentoyhtiöallianssiin.
Star Allianceen kuuluvat lentoyhtiöt
| --- | --- |
Jäsenet:   Aegean Airlines  Air Canada  Air China  Air India  Air New Zealand  All Nippon Airways  Asiana Airlines  Austrian Airlines  Avianca  Brussels Airlines  Copa Airlines  Croatia Airlines  EgyptAir  Ethiopian Airlines  EVA Air  LOT Polish Airlines  Lufthansa  Shenzhen Airlines  Singapore Airlines  South African Airways  Swiss International Air Lines  TAP Air Portugal  Thai Airways International  Turkish Airlines  United Airlines 
Entiset jäsenet:   Adria Airways  Ansett Australia  Avianca Brasil  Blue1  British Midland International  Continental Airlines  Mexicana  Scandinavian Airlines  Shanghai Airlines  Spanair  TACA Airlines  TAM Airlines  US Airways  VARIG
Anna Klein

Viljelijä ja hanhet kylätiellä, öljy kankaalle
Paimen ja lauma, öljy kankaalle
Anna Klein (16. helmikuuta 1883 Nürnberg, Saksa – 25. marraskuuta 1941 Kaunasin ghetto, Liettua) oli saksalainen taidemaalari ja graafikko. Baijerissa ja Tirolissa öljyllä maalattujen maisema-, eläin- ja genremaalausten lisäksi hän teki grafiikkaa ja kuvitustöitä, kuten kirjankuvituksia, kirjankansia, leimoja, postikortteja jne.
Hänen isänsä oli juutalaissyntyinen protestantiksi kääntynyt viini- ja humalakasvikauppias. Vuoden 1901 aikoihin katolilaiseksi siirtynyt Anna Klein liittyi Dachaun taiteilijayhteisöön, jossa häntä opetti Hans von Hayek. Hän opiskeli maalausta myös yksityisoppilaitoksessa Karlsruhessa 1902–1903 aikoihin ja valmistui kuvataiteilijaksi Münchenin taiteilijayhdistyksen naisten akatemiasta, jossa häntä opettivat Max Feldbauer ja Julius Diez. Suoritettuaan opettajatutkinnon Münchenin kuninkaallisessa taidekoulussa Klein toimi Münchenin Gernin kaupunginosassa yksityisenä taideopettajana. Hän perusti ystävänsä kanssa yksityisen taidekoulun. Yksityisnäyttelyjen lisäksi Klein osallistui uransa aikana useisiin yhteisnäyttelyihin. Hän osallistui painetun taiteen ja grafiikan maailmannäyttelyyn Leipzigissa vuonna 1914. Vuonna 1927 hän piti yksityisnäyttelyn Axel Juncker-Verlag -kustantamolla Berliinissä.
Natsien valtaannousun 1933 jälkeen Anna Klein ei juutalaistaustaisena saanut enää harjoittaa taiteilijan ammattiaan. Hänen taidekoulunsa suljettiin samana vuonna ja hänet siirrettiin pakkotyöhön mattotehtaaseen. 20. marraskuuta 1941 Anna Klein kuljetettiin Liettuaan Kaunasissa olleeseen ghettoon, jossa hänet murhattiin viisi päivää myöhemmin.
Aiheesta muualla

Galerie "Der Panther"
Artnet.de: Anna Klein
Aulus Cornelius Celsus

Aulus Cornelius Celsus. Pierre Roch Vigneronin litografia (1865?).
Aulus Cornelius Celsus (n. 30 eaa.–50 jaa.) oli roomalainen kirjailija. Häneltä on säilynyt lääkintää käsittelevä kirjoitus De medicina, joka on osa sittemmin hukkunutta laajempaa tietoteosta. Muut osat teoksesta käsittelivät todennäköisesti maanviljelyä, lakia, retoriikkaa ja sotataitoja. De Medicina on yksi parhaista tuon ajan lääketiedettä käsittelevistä lähteistä. Siinä hän määritteli empiirisen koulukunnan dogmit.
De medicina
Auramaa

Auramaa on suomalainen sukunimi, joka on muun muassa seuraavilla henkilöillä:
Matti Auramaa (1932–2020), yrittäjä ja yritysjohtaja, liikenneneuvos, Yrjö Auramaan poika
Yrjö Auramaa (1906–1986), yrittäjä ja yritysjohtaja, liikenneneuvos
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bill Lee

| Bill Lee |
| --- | --- |

Tennesseen 50. kuvernööri
 19. tammikuuta 2019 –  
Varakuvernööri:  Randy McNally
Edeltäjä:  Bill Haslam
Henkilötiedot
Syntynyt: 9. lokakuuta 1959 (ikä 65) Franklin, Tennessee, Yhdysvallat
Ammatti:  liikemies, poliitikko
Puoliso:  Carol Ann Lee (vih. 1984; kuolema 2000) Maria Lee (vih. 2008) 
Lapset:  4
Tiedot
Puolue:  republikaanit
Tutkinnot:  Auburnin yliopisto
Aiheesta muualla
www.billlee.com
William Byron Lee (s. 9. lokakuuta 1959 Franklin, Tennessee, Yhdysvallat) on yhdysvaltalainen liikemies ja poliitikko. Hän on toiminut tammikuusta 2019 alkaen Tennesseen 50. kuvernöörinä. Vuoden 2018 kuvernöörinvaaleissa hän kampanjoi businesspainotteisena republikaanina. Lee kasvoi pääosin Fernvalessa Tennesseessä ja opiskeli Auburnin yliopistossa Alabamassa.
Lee aloitti kuvernöörinvaalikampanjansa huhtikuussa 2017. Hän kampanjoi sosiaalisena- ja taloudellisen konservatiivina. 6. marraskuuta 2018 järjestetyissä vaaleissa Lee voitti demokraattien Karl Deanin.
Yksityiselämä

Lee asuu Fernvalessa Maria-vaimonsa kanssa. He menivät naimisiin 2008. Leen ensimmäinen vaimo Carol Ann kuoli vuonna 2000 ratsastusonnettomuudessa. Lee on myöhemmin kertonut että kuolema oli yksi hänen elämänsä pahimmista ajoista. Tapahtuman jälkeen Lee lyhensi työaikaansa, jotta hän voisi keskittyä neljän lapsensa kasvatukseen.
Brothers Union

| Brothers Union |
| --- | --- |
Koko nimi:  Brothers Union
Perustettu:  1949
Kenttä:  Bangadandhu National Stadium
– kapasiteetti:  45 000
Sarja:  Bangladeshin jalkapalloliiga
Puheenjohtaja:   A.F.M. Jahangir
Infobox OKNimi-testi OK: 
Brothers Union on bangladeshlainen jalkapalloseura, jonka kotikaupunki on Dhaka. Seura pelaa Bangladeshin korkeimmalla sarjatasolla. Brothers Union perustettiin vuonna 1949, ja sen puheenjohtaja on A.F.M. Jahangir. Seura pelaa kotiottelunsa Bangadanhu National Stadiumilla, jolle mahtuu 45 000 katsojaa. Brothers Union on voittanut yhden Bangladeshin-mestaruuden, kaudella 2004–2005.
Bill Farmer

| Bill Farmer |
| --- | --- |

Henkilötiedot
Syntynyt: marraskuu 1952  Pratt, Kansas
Näyttelijä
Aktiivisena:  1987–
Merkittävät roolit:  Hessu Hopo (Hopon poppoo)
Aiheesta muualla
billfarmer.net/blog
IMDb 
Bill Farmer (s. marraskuu 1952 Pratt, Kansas) on yhdysvaltalainen Daytime Emmy -ehdokkuuden saanut ääninäyttelijä, joka tunnetaan Hessu Hopon ääniroolista.
Biografia

Farmer syntyi Prattissa, Kansasissa ja oli lapsesta asti kiinnostunut piirretyistä. Jo nuorena Farmer huomasi kykenevänsä imitoimaan suosikkipiirroshahmojaan ja erityisesti Hessu Hopoa.
Yliopistossa opiskellessaan hän löysi töitä radion ja television parissa, jonka jälkeen Farmer siirtyi stand up -komiikkaan imitaattoriksi. Hän teki esiintymisiä tiistai-iltaisin Dallasissa Comedy Corner -komediaklubilla. Päivätyönään Farmer työskenteli elektroniikkakaupassa. Vuodesta 1982 lähtien hän kuitenkin työskenteli useammin Comedy Cornerissa aina vuoteen 1986 asti, jonka jälkeen Farmer muutti Hollywoodiin.
Biografia > Ääninäyttelijänä

Päätös muuttaa Kaliforniaan tuli hänen mainosagentiltaan, joka ehdotti muuttamista antaakseen asiakkaalleen mahdollisuuden kokeilla äänilahjojaan, jotta Farmer voisi tehdä sitä työkseen. Neljä kuukautta myöhemmin muutettuaan vaimonsa kanssa Hollywoodiin hänen agenttinsa kysyi Farmerilta  osaisiko tämä tehdä minkään Disney-hahmon ääntä. Myöhemmin hän koe-esiintyi Hessu Hopon roolia varten lyhytanimaatioon Goofy About Health (1989). Ennen koe-esiintymistään Farmer opiskeli hahmon ääntä kaikista mahdollisesta piirretyistä ja erityisesti 1930-luvun lyhytanimatioelokuvista. Myöhemmin Farmer sai alun perin Pinto Colvigin ääninäyttelemän hahmon. Samoihin aikoihin Tony Anselmo oli tullut uudeksi Aku Ankan ääneksi.
Parhaiten Farmer muistetaan Hopon poppoo -animaatiosarjasta, jota esitettiin alun perin vuosien 1992–1993 aikana. Sarjan jälkeen hän on tehnyt Hessu Hopon lisäksi useita sivurooleja animaatioelokuviin, kuten Toy Story (1995), Herkules (1997), Rautajätti (1999), Monsterit Oy (2001), Karhuveljeni Koda '2003), Leijonakuningas 3 – Hakuna Matata (2004) ja Ice Age 2 (2006). Lisäksi Farmer toimi vuonna 1996 ilmestyneessä Space Jam -elokuvassa Sylvesterin, Viiksi-Vallun ja Kukko Koppavan ääninä.
Farmer opiskeli ääninäyttelemistä Daws Butlerin opissa. Hän on ollut naimisissa vuodesta 1985 lähtien Jennifer Wynne Farmerin kanssa.